Document ID: 32006D0521

KOMISSION PÄÄTÖS,
tehty 25 päivänä heinäkuuta 2006,
päätösten 2005/692/EY, 2005/733/EY ja 2006/7/EY muuttamisesta erittäin patogeeniseen lintuinfluenssaan liittyvien tiettyjen suojatoimenpiteiden osalta
(tiedoksiannettu numerolla K(2006) 3302)
(ETA:n kannalta merkityksellinen teksti)
(2006/521/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 18 artiklan 7 kohdan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 22 artiklan 6 kohdan,
sekä katsoo seuraavaa:
(1)
Komissio ryhtyi useisiin lintuinfluenssaa koskeviin suojatoimenpiteisiin sen jälkeen, kun erittäin patogeenisen H5N1-viruskannan aiheuttama lintuinfluenssan taudinpurkaus ilmeni Kaakkois-Aasiassa joulukuussa 2003. Näitä toimenpiteitä olivat etenkin lintuinfluenssaa useissa kolmansissa maissa koskevista tietyistä suojatoimenpiteistä 6 päivänä lokakuuta 2005 tehty komission päätös 2005/692/EY (3), erittäin patogeenisen lintuinfluenssan epäiltyyn esiintymiseen Turkissa liittyvistä tietyistä suojatoimenpiteistä ja päätöksen 2005/705/EY kumoamisesta 19 päivänä lokakuuta 2005 tehty komission päätös 2005/733/EY (4) sekä sulkien ja höyhenien tuontiin eräistä kolmansista maista liittyvistä tietyistä suojatoimenpiteistä 9 päivänä tammikuuta 2006 tehty komission päätös 2006/7/EY (5).
(2)
Tietyistä suojatoimenpiteistä, jotka liittyvät erittäin patogeeniseen lintuinfluenssaan eräissä kolmansissa maissa sekä omistajiensa mukana seuraavien lintujen kuljetuksiin kolmansista maista, 27 päivänä lokakuuta 2005 tehdyssä komission päätöksessä 2005/759/EY (6) ja vankeudessa pidettävien lintujen maahantuontia koskevista erityisistä suojatoimenpiteistä, jotka liittyvät erittäin patogeenisen lintuinfluenssan esiintymiseen eräissä kolmansissa maissa, 27 päivänä lokakuuta 2005 tehdyssä komission päätöksessä 2005/760/EY (7) säädetään tietyistä suojatoimenpiteistä, joita sovelletaan käsittelemättömien sulkien ja höyhenien, muiden kuin siipikarjaan kuuluvien lintujen sekä omistajiensa mukana seuraavien lintujen tuontiin kolmansista maista.
(3)
Selvyyden ja avoimuuden vuoksi olisi tällaista maahantuontia koskevat päätöksen 2005/692/EY säännökset kumottava. Lisäksi on aiheellista poistaa kaikki viittaukset ennen 1 päivää tammikuuta 2004 tuotettujen tuotteiden tuontiin, koska tällaiset tuotteet ovat olleet kylmävarastossa yli kaksi vuotta, ja suurimman osan varastoista pitäisi nyt olla tyhjennetty. Siirtymäajasta säädetään, jotta yrityksillä on aikaa hävittää mahdollisesti jäljellä olevat varastot.
(4)
Päätöstä 2005/692/EY sovelletaan 30 päivään syyskuuta 2006. Koska lintuinfluenssaviruksen aasialaista linjaa kuitenkin esiintyy edelleen Kaakkois-Aasiassa ja Kiinassa, on aiheellista jatkaa kyseisen päätöksen soveltamista 31 päivään joulukuuta 2007.
(5)
Päätöstä 2005/733/EY sovelletaan 31 päivään heinäkuuta 2006. Lintuinfluenssaviruksen aasialaista linjaa esiintyy kuitenkin edelleen alueella. Sen vuoksi on aiheellista jatkaa kyseisen päätöksen soveltamista 31 päivään joulukuuta 2006.
(6)
Yhteisön lainsäädännön selkeyden vuoksi olisi päätöksen 2006/7/EY nimeä muutettava hieman, jotta täsmennetään, että sitä sovelletaan kaikkiin kolmansiin maihin.
(7)
Päätöksen 2006/7/EY hyväksymisen jälkeen komissio on tarkistanut voimassa olevia pysyviä yhteisön toimenpiteitä, jotka koskevat sulkien ja höyhenien tuontia, erityisesti asiaankuuluvia säännöksiä, jotka koskevat käsittelemättömien sulkien ja höyhenien tuontiin liittyviä vaatimuksia ja joista säädetään muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002 (8) liitteessä VIII olevassa VIII luvussa. Tätä lainsäädäntömenettelyä ei kuitenkaan ole vielä saatettu päätökseen.
(8)
Päätöstä 2006/7/EY sovelletaan 31 päivään heinäkuuta 2006. Useita uusia lintuinfluenssatapauksia on kuitenkin äskettäin vahvistettu monissa kolmansissa maissa eri mantereilla, niin siipikarjaparvissa kuin luonnonvaraisissa linnuissa. Sen vuoksi kyseisen päätöksen soveltamista olisi jatkettava 31 päivään joulukuuta 2006.
(9)
Päätökset 2005/692/EY, 2005/733/EY ja 2006/7/EY olisi sen vuoksi muutettava vastaavasti.
(10)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2005/692/EY seuraavasti:
1)
Poistetaan 1 artiklan 2 ja 3 kohta.
2)
Poistetaan 4 artikla.
3)
Korvataan 7 artiklassa päivämäärä ”30 päivänä syyskuuta 2006” päivämäärällä ”31 päivänä joulukuuta 2007”.
2 artikla
Korvataan päätöksen 2005/733/EY 6 artiklassa päivämäärä ”31 päivänä heinäkuuta 2006” päivämäärällä ”31 päivänä joulukuuta 2006”.
3 artikla
Muutetaan päätös 2006/7/EY seuraavasti:
1)
Korvataan nimi seuraavasti:
”Komission päätös 2006/7/EY, tehty 9 päivänä tammikuuta 2006, sulkien ja höyhenien tuontiin kolmansista maista liittyvistä tietyistä suojatoimenpiteistä”
.
2)
Korvataan 4 artiklassa päivämäärä ”31 päivänä heinäkuuta 2006” päivämäärällä ”31 päivänä joulukuuta 2006”.
4 artikla
Jäsenvaltioiden on viipymättä toteutettava tämän päätöksen noudattamiseksi tarvittavat toimenpiteet ja julkaistava kyseiset toimenpiteet. Niiden on ilmoitettava tästä komissiolle välittömästi.
5 artikla
Tätä päätöstä sovelletaan 27 päivästä heinäkuuta 2006.
Päätöksen 1 artiklan 1 kohtaa sovelletaan 1 päivästä lokakuuta 2006.
6 artikla
Tämä päätös on osoitettu kaikille jäsenvaltioille.
Tehty Brysselissä 25 päivänä heinäkuuta 2006.

Labels: 17
5
0
3
6